2415 / 04.03.2026
RAPORT DE SPECIALITATE
la proiectul de hotărâre nr. 19 / 03.03.2026 privind aprobarea Inventarului bunurilor care aparţin domeniului privat al oraşului Fieni

Subsemnatul Iordănescu Laurențiu, consilier în cadrul comp. Investiții, evidența și administrarea domeniului public și privat, având în vedere:
- proiectul de hotărâre iniţiat de primarul oraşului Fieni, înregistrat cu nr. 19 / 03.03.2026.
- referatul de aprobare nr. 2333 / 03.03.2026.
- prevederile art. 129, alin. (2), lit. c), art. 354 și art. 357 din Ordonanţa de urgenţă nr. 57/2019 privind Codul administrativ.

- HCL 16 / 25.02.2026 privind trecerea din domeniul public al orașului Fieni în domeniul privat al orașului Fieni a terenului cu suprafața de 378 mp, situat pe str. Teilor, nr. 18,


fac următoarele precizări:


Terenul cu suprafața de 336 mp a fost inclus în domeniul public al orașului Fieni prin HCL 60 / 30.04.2014, fiind omis de la inventarierile anterioare, având următoarele vecinătăți: N – str. Teilor; S – domeniul public; E – bloc 28 și spațiu verde; V – str. Teilor. Categoria de folosință a terenului este curți-construcții. Pe acest teren este edificată o clădire cu regim de înălțime P+4E, având suprafața construită la sol de 305.07 mp, realizată în anul 1976, proprietate a dlor. Popescu Constantin și Popescu Aurel, adjudecatarii clădirii, conform procesului verbal de licitație publică nr. 197 / 03.12.2025 și procesului verbal de adjudecare nr. 206 / 15.12.2025.


În luna decembrie au fost efectuate măsurători cadastrale, în urma cărora s-a actualizat suprafața terenului – 378 mp.


Prin HCL 16 / 25.02.2026, s-a aprobat încetarea utilității publice a terenului respectiv, acesta fiind trecut din domeniul public al orașului Fieni în domeniul privat al orașului Fieni. 


Actualizarea inventarului se realizează în conformitate cu prevederile art. 357 din Ordonanţa de urgenţă nr. 57/2019 privind Codul administrativ.

